b'\n_START_ARTICLE_\nKota Kinabalu\n_START_SECTION_\nHistoria\n_START_PARAGRAPH_\n1800-luvun lopulla British North Borneo Company (BNBC) ryhtyi perustamaan siirtokuntia Pohjois-Borneoon (nykyinen Sabah). Vuonna 1882 perustettiin pieni siirtokunta nykyiseen Gaya Bayhin, jossa jo silloin asui Bajau-kansan alkuper\xc3\xa4isv\xc3\xa4est\xc3\xb6\xc3\xa4. Bajau-kansan vapautustaistelija Mat Sallehin johtama ryhm\xc3\xa4 tuhosi ja poltti Gaya Islandin ensimm\xc3\xa4isen siirtokunnan._NEWLINE_Kapinan j\xc3\xa4lkeen BNBC p\xc3\xa4\xc3\xa4tti perustaa siirtokunnan helpommin puolustettavaan paikkaan mantereelle vastap\xc3\xa4\xc3\xa4t\xc3\xa4 Pulau Gayaa. L\xc3\xa4hell\xc3\xa4 sijainnut kalastajakyl\xc3\xa4 nimelt\xc3\xa4 Api-Api oli BNBC:n seuraava siirtokunta. Alueelle perustettiin satama ja North Borneo Railwayn asema. Kyl\xc3\xa4\xc3\xa4 laajennettiin ja sen nimeksi annettiin Jesselton, BNBC:n silloisen varap\xc3\xa4\xc3\xa4johtajan Sir Charles Jesselin mukaan._NEWLINE_Lopulta Jesseltonista tuli merkitt\xc3\xa4v\xc3\xa4 kauppapaikka pohjois-Borneossa. Kauppaa k\xc3\xa4ytiin kumilla, rottingilla hunajalla ja vahalla. Vastarakennetun rautatien avulla tavarat siirrettiin Jesseltonin satamaan. T\xc3\xa4n\xc3\xa4 aikana tapahtui useita malaijien ja bajauien kapinoita ja BNBC pyrki kukistamaan alueella olleen merirosvouden uhan._NEWLINE_Vet\xc3\xa4ytyneet Britit tuhosivat Jesseltonin toisen maailmansodan alkuvaiheessa est\xc3\xa4\xc3\xa4kseen sen p\xc3\xa4\xc3\xa4tymisen japanilaisten haltuun. Japanin miehitetty\xc3\xa4 Borneon Jesselton nimettiin uudelleen Apiksi. Alueella tapahtui useita kapinoita japanilaisia miehitt\xc3\xa4ji\xc3\xa4 vastaan. Sodan lopussa liittoutuneiden pommitukset tuhosivat kaupungin l\xc3\xa4hes t\xc3\xa4ydellisesti. Vain kolme rakennusta selvisi pommituksista. Sota pohjois-Borneossa p\xc3\xa4\xc3\xa4ttyi Japanin 37. armeijan viralliseen antautumiseen Labuanissa 10. syyskuuta 1945._NEWLINE_Sodan j\xc3\xa4lkeene Jesseltonin palasi BNBC:n hallintaan. BNBC ei kuitakaan pystynyt rahoittamaan kaupungin j\xc3\xa4lleenrakentamista vaan se luovutti kaupungin Britannian kruunulle vuonna 1946. Uusi siirtomaahallinto p\xc3\xa4\xc3\xa4tti rakentaa Jesseltonin uudelleen ja tehd\xc3\xa4 siit\xc3\xa4 pohjois-Borneon p\xc3\xa4\xc3\xa4kaupungin Sandakanin sijasta._NEWLINE_Pohjois-Borneon ja Sarawakin, Singaporen ja Malaijian federaation muodostaessa Malesian vuonna 1963 alue sai nimen Sabah. Jesselton s\xc3\xa4ilytti asemansa p\xc3\xa4\xc3\xa4kaupunkina, mutta sen nimi vaihdettiin vuonna 1968 Kota Kinabaluksi.\n_START_SECTION_\nJulkinen liikenne\n_START_PARAGRAPH_\nKaupungissa on s\xc3\xa4\xc3\xa4nn\xc3\xb6llinen bussiliikenne. Varsinaisten linja-autojen lis\xc3\xa4ksi k\xc3\xa4ytet\xc3\xa4\xc3\xa4n my\xc3\xb6s minibusseja. Kaupungissa on kaksi terminaalia. Toinen sijaitsee Jalan Tun Razakilla ja t\xc3\xa4\xc3\xa4lt\xc3\xa4 l\xc3\xa4htev\xc3\xa4t bussit kaupungin eri osiin ja l\xc3\xa4hi\xc3\xb6ihin. Toinen terminaali sijaitsee Bandaran Berjayan l\xc3\xa4hell\xc3\xa4. T\xc3\xa4\xc3\xa4lt\xc3\xa4 l\xc3\xa4htev\xc3\xa4t bussit etel\xc3\xa4\xc3\xa4n (esimerkiksi Papar, Tenom, Beafort). North Kota Kinabalu Bus Terminal Inanamissa hoitaa liikenteen kaupungin pohjois- ja koillispuolelle._NEWLINE_Vuonna 1896 BNBC rakensi alueelle rautatien nimell\xc3\xa4 North Borneo Railway. Sen tarkoituksena oli taata kauppatavaralle kulkuyhteys Kota Kinabalun satamaan. Rautatie yhdist\xc3\xa4\xc3\xa4 Kota Kinabalun ja Tenomin ja se on it\xc3\xa4-Malesian ainoa rautatie. Nyky\xc3\xa4\xc3\xa4n rautatien nimi on Sabah State Railway ja se tarjoaa p\xc3\xa4ivitt\xc3\xa4isi\xc3\xa4 vuoroja ty\xc3\xb6matkaliikenteeseen, matkailijoille ja tavarankuljetukseen. Erillinen yritys North Borneo Railway tarjoa turisteille mahdollisuuden vapaa-ajan matkustukseen. Rautatien p\xc3\xa4\xc3\xa4tepiste sijaitsee Tanjung Arussa.\n_START_SECTION_\nLentoasema\n_START_PARAGRAPH_\nKota Kinabalun kansainv\xc3\xa4linen lentoasema (KKIA) liitt\xc3\xa4\xc3\xa4 Kota Kinabalun useisiin kohteisiin Malesiassa ja ulkomailla. Lentoasema on Malaysian Airlinesin ja AirAsian keskus. Lentoasemalla on kaksi terminaalia ja se on Malesian toiseksi vilkkain lentoasema. Kota Kinabalusta on yhteydet muun muassa Bandar Seri Begawanin, Shenzheniin, Souliin, Shanghaihin, Kantoniin, Hongkongiin, Macaoon, Manilaan, Cebuun, Singaporeen ja Taipeihin.\n_START_SECTION_\nSatama\n_START_PARAGRAPH_\nKota Kinabalussa on kaksi satamaa: Kota Kinabalu Port ja Sepanggar Bay Container Port (SBCP). Kota Kinabalu Port hoitaa p\xc3\xa4\xc3\xa4asiassa irtorahtia kun taas SBPC toimii Malesian laivaston tukikohtana, \xc3\xb6ljy- ja konttisatamana. Vuonna 2004 Kota Kinabalu Port k\xc3\xa4sitteli noin 3,6 miljoonaa tonnia rahtia ja se oli Sabahin kolmanneksi vilkkain satama. Kontteja satamassa kuitenkin k\xc3\xa4sitell\xc3\xa4\xc3\xa4n enemm\xc3\xa4n kuin miss\xc3\xa4\xc3\xa4n muussa satamassa Sabahissa._NEWLINE_Kota Kinabalu Ferry Service toimii matkustajasatamana Jesselton Pointissa Kota Kinabalu Portin l\xc3\xa4hell\xc3\xa4. Satamasta l\xc3\xa4htee veneit\xc3\xa4 kaupungin edustan saarille.'